Gardaaduma
Gardaadumni jecha lama ardaafi duma jedhuraa kan ijaaramedha. Ardaan fulaa yaa‟i itti qubatuufi sirnoota akka gadaa itti gaggeessuudha. Duma jechuun ammoo seensa ykn itti gala. Haala kanaan, Ardaadumni hiikaa ardaatti seenuu/nammuu kan qabaatu ta‟ee yeroo dheeraa keessa Gardaaduma jedhamaa akka dhufetti hubatama. Kanaaf, jechi/ayyaanni Gardaaduma jedhuus yaadrimee qussuma ykn qachaa jedhu qabaata. Qussumni/qachaan kun ammoo kan 67 yaa‟aati. Akka sirna gadaa Gujiitti yaa‟i fulaa qubatu qaba. Fulaan qubannaa yaa‟aas ardaalee yaa‟aa hoo ta‟u, yayyaba galmaa fulaa sanatti ijaaramuufi qachaa jedhamuun beekkamu.Kanarraa kan ka‟e, ayyaana/guyyaa kana yaa‟a godaansarra/karaarra turetu qubata jedhamee waan fudhatamuuf guyyaa yaa‟i qubatu ta‟eet beekkama. Yaa‟i hoo qubatu sirnootni adda addaa kan raawwatuufi eeebbifatan waan ta‟eef guyyaan kun akka guyyaa eebbaatti ilaalama. Guyyaa kana hawaasni dhimmoota gaaffii itti ta‟an, kan irratti waldidaniifi miidhaa adda addaa raawwatameefi kkf abbootiin gadaa te‟anii bal‟inaan hiikoofi fala itti kennani. Kanarraa kan ka‟e hawaasni illee jiloota adda addaa jilachuuf nifilatu waan ta‟eef akka guyyaa jilaattis nifudhatama.Bu‟uura kanaan, hariiroon moggaasaafi maqaa ayyaana kanaa cimaa akka ta‟e hubachuun nidanda‟ama.Kunis, milkii ayyaanichi qabuufi gochoota gaafas raawwataman irratti hundaa‟uun ayyaana moggaasuun oromoon caljedhee maqaa kan hinkennineefi tokkoon tokkoon maqaalee duuba hidhanni kan jiru akka ta‟e hubanna. 